বিনীত গোয়েলের মামলা থেকে সরলেন হাইকোর্টের প্রধান বিচারপতি

কলকাতা: বিনীত গোয়েলের মামলা থেকে সরলেন হাইকোর্টের প্রধান বিচারপতি। আরজি কর কাণ্ডের পরেই বিতর্কে জড়িয়েছিলেন তৎকালীন পুলিশ কমিশনার বিনীত গোয়েল (Vineet Goyal)। সে নিয়ে মামলা বিচারাধীন কলকাতা হাইকোর্টে (Calcutta High Court)। আরজি করের (RG Kar Case ) ঘটনায় বিনীত গোয়েলের (Vineet Kumar Goyal) বিরুদ্ধে মামলা থেকে অব্যাহতি নিলেন প্রধান বিচারপতি টি এস শিবভগনণম (HC Chief JusticeT. S. Sivagnanam)। ব্যক্তিগত কারণ দেখিয়ে অব্যাহতি নিলেন প্রধান বিচারপতির ডিভিশন বেঞ্চ।

আরও পড়ুন: সীমান্ত দিয়ে অবৈধভাবে অনুপ্রবেশ, দায়ী রাজ্য সরকার, অভিযোগ বিজেপির

আরজি কর হাসপাতালে তরুণী চিকিৎসকের ধর্ষণ-খুনের ঘটনায় প্রাক্তন পুলিশ কমিশনার বিনীত গোয়েলের বিরুদ্ধে তদন্তে গাফিলতির অভিযোগ উঠেছিল। নির্যাতিতা তুরুণীর নাম প্রকাশ করার অভিযোগে, তৎকালীন পুলিশ কমিশনার বিনীত গোয়েলের বিরুদ্ধে জনস্বার্থ মামলা দায়ের হয়। হাইকোর্টের প্রধান বিচারপতি টিএস শিবজ্ঞানম এবং বিচারপতি হিরণ্ময় ভট্টাচার্যের ডিভিশন বেঞ্চে সেই মামলার শুনানি চলছিল। বৃহস্পতিবার প্রধান বিচারপতি এবং বিচারপতি চৈতালি চট্টোপাধ্যায়ের ডিভিশন বেঞ্চে মামলাটি শুনানির জন্য ওঠার পর মামলা থেকে সরে দাঁড়ান প্রধান বিচারপতি। ব্যক্তিগত কারণ দেখিয়ে বিনীত গোয়েলের মামলা থেকে সরে দাঁড়ালেন প্রধান বিচারপতি। পরিবর্তে মামলাটি অন্য বেঞ্চে পাঠানো হবে বলে জানিয়েছেন।

অন্য খবর দেখুন